CELEX: 62018TN0414
Language: sl
Date: 2018-07-05 00:00:00
Title: Zadeva T-414/18: Tožba, vložena 5. julija 2018 – Hypo Vorarlberg Bank/SRB

27.8.2018   
            
            
               SL
            
            
               Uradni list Evropske unije
            
            
               C 301/42
            
         
      Tožba, vložena 5. julija 2018 – Hypo Vorarlberg Bank/SRB
      (Zadeva T-414/18)
      (2018/C 301/57)
      Jezik postopka: nemščina
      
         Stranki
      
      
         Tožeča stranka: Hypo Vorarlberg Bank AG (Bregenz, Avstrija) (zastopnik: G. Eisenberger, odvetnik)
      
         Tožena stranka: Enotni odbor za reševanje (SRB)
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi za ničen sklep Enotnega odbora za reševanje z dne 12. aprila 2018 o izračunu predhodnih prispevkov v enotni sklad za reševanje za leto 2018 (SRB/ES/SRF/2018/03) (Decision of the Single Resolution Board of 12 April 2018 on the calculation of the 2018 ex ante contributions to the Single Resolution Fund (SRB/ES/SRF/2018/03)), vključno s prilogo, in sicer vsaj v delu, v katerem se ta sklep, vključno s prilogo, nanaša na prispevek tožeče stranke; in
               
            
                  —
               
               
                  Enotnemu odboru za reševanje naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja te tožbene razloge.
      
                  1.
               
               
                  Prvi tožbeni razlog: bistvena kršitev postopka zaradi nepopolne seznanitve z izpodbijanem sklepom
               
            
                  2.
               
               
                  Drugi tožbeni razlog: bistvena kršitev postopka zaradi pomanjkljive obrazložitve izpodbijanega sklepa
               
            
                  3.
               
               
                  Tretji tožbeni razlog: bistvena kršitev postopka ker ni bilo zaslišanja in zaradi kršitve pravice do izjave.
               
            
                  4.
               
               
                  Četrti tožbeni razlog: nezakonitost Uredbe št. 2015/63 (1) kot pravne podlage za izpodbijani sklep
                  V okviru četrtega tožbenega razloga tožeča stranka navaja, da se s členi od 4 do 7 in 9 Uredbe št. 2015/63 ter Prilogo I k tej uredbi – ki je pravna podlaga za izpodbijani sklep – vzpostavlja netransparenten sistem za določitev prispevka, ki je v nasprotju s členi 16, 17 in 47 Listine Evropske unije o temeljnih pravicah (v nadaljevanju: Listina) in krši člena 20 in 21 Listine ter načeli sorazmernosti in pravne varnosti.
               
            
         (1)  Delegirana uredba Komisije (EU) 2015/63 z dne 21. oktobra 2014 o dopolnitvi Direktive 2014/59/EU Evropskega parlamenta in Sveta v zvezi s predhodnimi prispevki v sheme za financiranje reševanja (UL 2015, L 11, str. 44).